Document ID: 31999R0243

Komisijas Regula (EK) Nr. 243/1999
(1999. gada 1. februāris),
ar ko groza Regulu (EK) Nr. 478/97 un Regulu (EK) Nr. 20/98, kuras nosaka noteikumus Padomes Regulas (EK) Nr. 2200/96 par atbalstu ražotāju organizācijām, kurām ir piešķirta pagaidu atzīšana, piemērošanai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1], kas grozīta ar Komisijas Regulu (EK) Nr. 2520/97 [2], un jo īpaši tās 48. pantu,
tā kā Komisijas Regulas (EK) Nr. 20/98 [3] 2. panta 2. punkts paredz to, ka atbalsts, ko piešķir iepriekš atzītām ražotāju organizācijām izveides un darbības izmaksu segšanai, ir jānosaka, pamatojoties uz produkcijas apjomu, ko šīs organizācijas pārdevušas; tā kā kādā konkrētā gadā iespējams pārdotās produkcijas apjoma krass kritums dabas katastrofu dēļ; tā kā šādos gadījumos, lai Kopienas atbalsts iepriekš atzītām ražotāju organizācijām krasi nesamazinātos, tādējādi, iespējams, apdraudot šo organizāciju darbību, vajadzētu būt produkcijas pārdošanas samazinājuma ierobežojumam, ko ņem vērā, aprēķinot minēto atbalstu; tā kā minētais ierobežojums ir jānosaka, pamatojoties uz ražu un vidējām cenām, ko iepriekšējos trīs gados pirms dabas katastrofas guvušas iepriekš atzītās ražotāju organizācijas vai to dalībnieki, un jāapstiprina, ņemot vērā parastās produkcijas apjoma svārstības laika apstākļu dēļ; tā kā šādi apstiprināts pārdotās produkcijas apjoms attiecībā uz Portugāli ir jāizmanto arī priekš tam, lai aprēķinātu atbilstoši Regulas (EK) Nr. 2200/96 14. panta 7. punktam piešķiramo atbalstu;
tā kā Komisijas Regulas (EK) Nr. 478/97 [4] 2. panta 2. punkts un 5. panta 1. punkts nosaka divus dažādus datumus atzīšanas plānu īstenošanai; tā kā konsekvences labad ir jānosaka viens datums atzīšanas plāna īstenošanas sākšanai;
tā kā šajā regulā paredzētie pasākumi saskan ar atzinumu, ko sniegusi Svaigu augļu un dārzeņu vadības komiteja,
IR PIEŅĒMUSI ŠO REGULU.
1. pants
Regulu (EK) Nr. 20/98 groza šādi.
1. Regulas 1. pantu papildina ar šādu 3. punktu:
"3. Ja notikusi dabas katastrofa, ko atzinušas attiecīgās valsts kompetentās iestādes, tad par 2. punktā minēto pārdotās produkcijas apjomu ir jāuzskata vismaz 70 % no vidējās teorētiskās vērtības, kas ir vienāda ar:
- iepriekš atzītās ražotāju organizācijas īpašumā esošo sējumu platību, kas dabas katastrofas gadā paredzēta konkrētajam produktam, kura reizināta ar:
- vidējo ražu un vidējo cenu, ko attiecībā uz konkrēto produktu guvusi ražotāju organizācija vai tās locekļi iepriekšējos trīs gados pirms dabas katastrofas, vai - ja tā nolemj attiecīgā dalībvalsts - vidējo ražu un vidējo cenu, kas gūta tajā pašā ražošanas reģionā iepriekšējos trīs gados pirms dabas katastrofas."
2. Regulas 13. pantu papildina ar šādu daļu:
"Ja notikusi dabas katastrofa, ko atzinušas Portugāles kompetentās iestādes, tad uz tā pārdotās produkcijas apjoma aprēķināšanu, kuru izmanto Regulas (EK) Nr. 2200/96 14. panta 7. punkta nolūkā, attiecas šīs regulas 1. panta 3. punkts."
2. pants
Regulas (EK) Nr. 478/97 5. panta 1. punktu svītro.
3. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 1. februārī

Labels: 19
5
6